Барање: 14-1799/1

* Колку деца се имаат испишано од градинките во периодот на Ковид-19 ( 2020 ) ?

Одговор:

Ве известува дека, Министерството за труд и социјална политика како надлежно во делот на политиките за згрижување и воспитание на деца од предучилишна возраст и Комисијата за заразни болести подготвија Протокол за активностите во установите за згрижување и воспитание на деца, што Владата го усвои на 29.05.2020 година и истиот е доставен до сите јавни и приватни детски градинки. Согласно Протоколот, воспитните групи за деца до 2 годишна возраст треба да имаат по максимум 12 деца, а групите за децата од 2 до 10 годишна возраст да имаат по максимум 15 деца. Самиот факт дека градинките треба да работат со намален капацитет и помал број на деца во воспитните групи а со цел поголема заштита на здравјето на децата се намали бројката на присутни деца во установите за деца – детски градинки.

Напоменуваме дека, секоја градинка е посебен правен субејект и носи свои акти за работење во време на пандемијата, кои треба да бидат усогласени со Протоколот. Истотака детските градинки се тие кои што ја организираат работата во градинката согласно Протоколот, а основачите на установите за деца - детските градинки потребно е да изнајдат начин односно дополнителен просторен капацитет (адаптација на простории) за згрижување и на останатите деца кои се запишани или се на листи на чекање.

МТСП до сите детски градинки достави писмено укажување да се продолжи со упис и згрижување на деца особено на оние деца чии двајца родители се во работен однос без разлика дали работат од дома или со физичко присуство исто така писмено е укажано да се интервенира и да се контактираат родителите чии деца се запишани а не се донесени за престој во детските градинки во овој период.

Во јавните и приватните установи за деца вкупниот број на деца од 0-6 години e зголемен за 793 деца во однос на 2019 година. Така да во 2020 година има вкупно 79 Јавни установи за деца со 320 објекти (76 детски градинки со 317 објекти и 3 центри за ран детски развој со 3 објекти) со капацитет за 32015 деца а запишани се 28649 деца заради" Ковид" и 40 приватни установи за деца со 42 објекти со капацитет од 1405 деца, вкупно запишани 946 деца заради" Ковид".

Согласно протоколите за време на епидемијата Ковид – 19, во јавните установите за деца може да бидат згрижени 21 073 деца.